section_heading: Povijest sastava
paragraph_text: Sastav su pod imenom Forbidden Evil osnovali bubnjar Jim Pittman i gitarist Robb Flynn (danas član Machine Heada). Prva postava uz gitarista Craiga Locicera, pjevača Russa Andersona i basista Johna Tegia snimila je nekoliko dema, te album uživo Live At Ruthies Inn - The Eastern Front. Nakon toga Pittman, Flynn i Tegio napuštaju sastav, a zamjenjuju ih Paul Bostaph, Matt Camacho i Glen Avelais te skraćuju ime u Forbidden. Debitantski studijski album nazvan Forbidden Evil objavljuju 1988. Iduće godine Glen Alvelais napušta sastav (kasnije se pridružuje Testamentu), a zamjenjuje ga Tim Calvert, te novi album Twisted into Form objavljuju 1990. godine.